Document ID: 32002R0748

Uredba Komisije (ES) št. 748/2002
z dne 29. aprila 2002
o opustitvi in odprtju tarifnih kvot, ki se uporabljajo pri uvozu v Skupnost nekaterih predelanih kmetijskih proizvodov s poreklom iz Madžarske, in o spremembi Uredbe (ES) št. 1477/2000
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih, ki veljajo za nekatere proizvode, ki izhajajo iz predelave kmetijskih proizvodov [1], kakor je bila nazadnje spremenjena z Uredbo (ES) št. 2580/2000 [2], in zlasti člena 7(2) Uredbe,
ob upoštevanju Sklepa Sveta 1999/67/ES z dne 22. oktobra 1998 v zvezi s sklenitvijo Protokola za prilagajanje trgovinskih vidikov Evropskega sporazuma med Evropskimi skupnostmi in njihovimi državami članicami na eni strani, ter Republiko Madžarsko, na drugi, da bi upoštevali pristop Republike Avstrije, Republike Finske in Kraljevine Švedske k Evropski uniji in rezultate kmetijskih pogajanj urugvajskega kroga, izboljšav obstoječega preferencialnega režima [3], in zlasti člena 2 Sklepa,
ob upoštevanju naslednjega:
(1) Protokol 3 Evropskega sporazuma o vzpostavitvi pridružitvenega razmerja med Evropskimi skupnostmi in njihovimi državami članicami na eni strani, ter Republiko Madžarsko na drugi, ki ga je potrdil Svet in Sklep Komisije 93/742/Euratom, ESPJ, ES [4] določa trgovinske režime za predelane kmetijske proizvode, ki so v njem našteti.
(2) Protokol 3 Evropskega sporazuma je bil spremenjen glede števila tarifnih kvot in sistema za izračun znižane kmetijske komponente in dodatnih dajatev s Sklepom Pridružitvenega sveta ES-Madžarska št. 2/2002 z dne 16. aprila 2002 o izboljšavah trgovinskih režimov za predelane kmetijske proizvode, določene v Protokolu 3 Evropskega sporazuma [5]. Spremembe začnejo veljati 1. januarja 2002.
(3) Posledično je treba z Uredbo Komisije (ES) št. 2542/2001 [6] začasno opustiti uporabo tarifnih kvot, odprtih za leto 2002 pri uvozu v Evropsko skupnost proizvodov s poreklom iz Madžarske, in odpreti nove letne kvote, določene v Prilogi I k Protokolu 3. Za leto 2002 je treba nove kvote odpreti za obdobje od 1. januarja do 31. decembra. Istočasno je treba določiti, da se morajo že prejeti uvozi iz Madžarske, za katere so veljale kvote, določene v Uredbi (ES) št. 2542/2001, šteti kot del novih tarifnih kvot. Dajatve, ki veljajo za te uvoze, bodo povrnjene, kjer je to ustrezno, v skladu z določbami členov 878 do 898 Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o ustanovitvi Carinskega zakonika Skupnosti [7], kakor je bila nazadnje spremenjena z Uredbo (ES) št. 444/2002 [8].
(4) S tarifnimi kvotami, odprtimi za Madžarsko, je treba upravljati v skladu z Uredbo (EGS) št. 2454/93.
(5) Znižane kmetijske komponente in dodatne dajatve, ki veljajo od 1. julija 2000 za uvoz v Skupnost blaga, zajetega v Uredbi (ES) št. 3448/93, določene v okviru Evropskega sporazuma z Madžarsko z Uredbo Komisije (ES) št. 1477/2000 [9], kakor je bila nazadnje spremenjena z Uredbo (ES) št. 176/2002 [10], je treba ukiniti.
(6) Skladno s tem je treba je treba spremeniti Uredbo (ES) št. 1477/2000.
(7) Ukrepi, predvideni v tej uredbi so v skladu z mnenjem Upravljalnega odbora za horizontalna vprašanja glede trgovine s predelanimi kmetijskimi proizvodi, ki niso našteti v Prilogi I -
SPREJELA NASLEDNJO UREDBO:
Člen 1
1. Uporaba tarifnih kvot, ki jih odpira Priloga IV Uredbe (ES) št. 2542/2001, se z 1. januarjem 2002 začasno opusti.
2. Tarifne kvote Skupnosti za proizvode s poreklom iz Madžarske, določene v Prilogah I in II, se odprejo letno od 1. januarja do 31. decembra.
Za leto 2002 bodo odprte od 1. januarja do 31. decembra 2002.
3. Tarifne kvote za proizvode iz Priloge I so izvzete iz plačevanja dajatev.
4. Znotraj obsega tarifnih kvot, določenih v Prilogi II, se za ustrezne proizvode uporablja dajatev 0 % + 1,8 EUR/100 kg/net eda. Za to dajatev velja od 1. januarja 2003 letno znižanje 10 %.
Člen 2
Količine blaga, za katere veljajo tarifne kvote in so v prostem prometu od 1. januarja 2002 v skladu z Uredbo (ES) št. 2542/2001 in pred začetkom veljavnosti te uredbe, so vključene v količine, določene v Prilogah I in II.
Člen 3
Tarifne kvote Skupnosti iz člena 1(2) upravlja Skupnost v skladu s členi 308a, 308b in 308c Uredbe (EGS) št. 2454/93.
Člen 4
Uredba (ES) št. 1477/2000 se spremeni:
1. tretji odstavek člena 2 se črta;
2. Priloge V, VI, VII, in VIII se črtajo.
Člen 5
Ta uredba začne veljati z dnem objave v Uradnem listu Evropskih skupnosti.
Uporablja se od 1. januarja 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. aprila 2002

Labels: 3
18
17